Man gesoek na baba se wrede moordArgieffoto Dan Plato, LUR van gemeenskapsveiligheid, het Woensdag ŉ beroep op die publiek gedoen om na vore te kom met enige inligting oor waar die man homself bevind. Volgens Plato het die man vroeër die week sy vriendin se baba, Inganathi Mnandi, in Philippi vermoor. “Hy het na bewering die baba herhaaldelik teen die mure en die plafon van hul huis gegooi terwyl hy en die ma rusie gemaak het,” het hy gesê. Die baba is op die toneel dood. Die man het daarna glo op die vlug geslaan. “Hierdie wrede moord van ŉ onskuldige baba vra van ons almal om seker te maak die persoon wat hiervoor verantwoordelik is, staan tereg voor die owerhede,” het Plato gesê. “Ek doen ŉ beroep op die gemeenskap van Philippi om die bedroefde ma by te staan en inligting aan die polisie te gee wat hulle kan help om die skuldige in hegtenis te neem.”